**ОБАВЕШТЕЊE ЗА РОДИТЕЉЕ**

Поштовани Родитељи,

 Упис деце у ПУ“Пчелица“ Сремска Митровица за радну 2022/2023. годину, почиње 04.05.2022.године и трајаће до 31.05.2022. године.

 Упис ће се вршити у складу са Правилником о упису деце и раду уписне комисије у предшколској установи“Пчелица“ Сремска Митровица и то електронским путем, а само изузетно,непосредно, у објекту Маслачак.

 Упис се врши на следећи начин:

1.Пријава за упис деце у Предшколску установу „Пчелица“ може се поднети **електронским путем на националном Порталу еУправа Републике Србије**- еupr ava.gov.rs

 - За овако поднете захтеве систем аутоматски прибавља податке из Матичне књиге рођених и Централног регистра обавезног социјалног осигурања,тако да родитељи **не прибављају** извод из матичне књиге рођених за дете-децу, као и доказ да су у радном односу. Уколико су деца из друштвено осетљивих група родитељи – старатељи ће накнадно, у току маја месеца доставити социјалном раднику установе у објекту Маслачак, документацију која доказује статус деце и породица тј. исту ону документацију коју достављају родитељи који врше непосредан упис деце у објекту Маслачак.

 - Подношење захтева електонским путем није могућ за родитеље који нису држављани Републике Србије.

2. За родитеље који нису у могућности да електронским путем упишу децу у Предшколску установу , омогућиће се **непосредан упис, пред комисијом, у објекту „Маслачак“** у ул. Булевар Константина Великог 10. у Сремској Митровици са радом од 04.05.2022. до 31.05.2022. године у периоду од 8 до 12 часова. ( за све објекте установе).Дужни су да понесу здравствену књижицу детета на увид и своју личну карту.

 3. Упис деце у припремне и мешовите групе по селима упис ће се извршити код васпитача на селима у мају месецу.

 Приликом уписа деце, сви родитељи су током маја месеца дужни да доставе социјалном раднику следећу документацију:

1. Решење Центра за социјални рад да породица прима социјалну помоћ или потврда да породица остварује неки облик социјалне заштите
2. Потврду или решење да је дете без родитељског старања смештено у хранитељску породицу,
3. За децу са сметњама у развоју и инвалидношћу мишљење интерресорне комисије за процену потреба за пружањем додатне образовне, здравствене или социјалне подршке детету, или лекарску документацију,
4. За децу из породица где је друго дете тешко оболело или је са сметњама у развоју и инвалидношћу доставити мишљење интерресорне комисије за процену потреба за пружањем додатне образовне, здравствене или социјалне подршке детету, или лекарску документацију,
5. За самохране родитеље умрлицу брачног друга или правоснажно судско решење о самосталном вршењу родитељског права,
6. За ратне војне инвалиде решење о потврђивању статуса ратног војног инвалида,
7. За студенте, потврда о статусу редовног статуса,
8. За избегла и прогнана лица, потврда о статусу расељеног или прогнаног лица,

 Установа врши упис деце у складу са својим могућностима и исказаним потребама родитеља односно других законских заступника деце.

 Родитељи, односно други законски заступници чија деца бораве у овој Установи (раније уписана) дужни су да у периоду уписа, дакле од 04. до 20. маја обавесте свог васпитача о даљем боравку детета у наредној радној години или о евентуалној промени објекта или исписивања.

 С поштовањем,

 Директор

 Биљана Цвијетић